Tikritas

Tikritas () – miestas šiaurės Irake, prie Tigro upės, apie 150 km į šiaurės vakarus nuo sostinės Bagdado. X a. čia buvo stipri tvirtovė, krikščionių vienuolynas. Miestas garsėjo vilnos gamyba. Apie 1137 m. čia gimė Ajubidų dinastijos pradininkas Saladinas. XIV a. pabaigoje miestą stipriai nusiaubė Timūro armija, įsiveržusi į Tarpupį, nuo to laiko iki XX a. Tikritas tebuvo nedidelis kaimas, paskui ėmė palaipsniui augti. 1937 m. netoli Tikrito gimė Irako diktatorius Sadamas Huseinas.

Kategorija:Irako miestai